Document ID: 32000R2712

Κανονισμός (ΕΚ) αριθ. 2712/2000 της Επιτροπής
της 12ης Δεκεμβρίου 2000
για τροποποίηση του κανονισμού (ΕΟΚ) αριθ. 2123/89 περί καταρτίσεως του καταλόγου των αντιπροσωπευτικών αγορών για τον τομέα του χοιρείου κρέατος στην Κοινότητα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2759/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα του χοιρείου κρέατος(1), όπως τροποποιήθηκε τελευταία από τον κανονισμό (ΕΚ) αριθ. 1365/2000(2), και ιδίως το άρθρο 4 παρά- γραφος 6,
Εκτιμώντας τα ακόλουθα:
(1) Ο κατάλογος των αντιπροσωπευτικών αγορών για τον τομέα του χοιρείου κρέατος στην Κοινότητα έχει καθορισθεί από τον κανονισμό (ΕΟΚ) αριθ. 2123/89 της Επιτροπής(3), όπως τροποποιήθηκε τελευταία από τον κανονισμό (ΕΚ) αριθ. 1285/98(4).
(2) Έχει επέλθει αλλαγή των αντιπροσωπευτικών αγορών στην Ιρλανδία. Πρέπει, συνεπώς, να τροποποιηθεί ο κατάλογος των αντιπροσωπευτικών αγορών για τον τομέα του χοιρείου κρέατος στην Κοινότητα που αναγράφεται στο παράρτημα του κανονισμού (ΕΟΚ) αριθ. 2123/89.
(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης χοιρείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το σημείο 7 του παραρτήματος του κανονισμού (ΕΟΚ) αριθ. 2123/89 αντικαθίσταται από το ακόλουθο κείμενο:
"7. Το σύνολο των ακολούθων αγορών: Rooskey, Water-ford και Mitchelstown."
Άρθρο 2
Ο παρών κανονισμός αρχίζει να ισχύει την 1η Ιανουαρίου 2001.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 12 Δεκεμβρίου 2000.

Labels: 3
17
18
6